Pisisaare Algkool
Pisisaare Algkool on algkool Jõgeva maakonnas Põltsamaa vallas Pisisaare külas. Pisisaare Algkool on munitsipaalkool. Kooli asutas 1853. aastal Pajusi mõisa omanik von Wahl mõisatööliste lastele. Kool tegutseb 2008. aastast lasteaed-algkoolina. Õppetöö toimub 1872. aastal ehitatud koolimajas. Hoones paikneb 5 klassiruumi, spordisaal, lasteaia rühmaruumid, 40-kohaline söökla, köök ning hulk abiruume. 2011/2012. õppeaastal õppis kooli 6 klassis 24 õpilast ja lasteaia liitrühmas käis 22 last.